દિલ્હી જઈ વાજયેપીએ ભાજપની ટોચની નેતાગીરીને જાણ કરી હતી કે ગુજરાતમાં જે કંઈ બન્યુ છે અને ત્યાંની પ્રજા જે રીતે ભાજપ સરકાર ઉપર આક્ષેપ મુકી રહી છે તેવા સંજોગોમાં નરેન્દ્ર મોદી મુખ્યમંત્રી રહે તે વાજબી નથી. વાજયેપી આ પ્રકારનો આકરો નિર્ણય લેશે તેની કોઈને કલ્પના ન્હોતી. જો કે વાજયેપીના આ નિર્ણયની જાણ થતાં વાજયેપીના સિનિયર સાથી લાલકૃષ્ણ અડવાણી અને મુરલી મનોહર જોશી તેમને મળવા દોડી આવ્યા હતા અને તેમણે નરેન્દ્ર મોદીનું રાજીનામુ લેવા જેવા આકરા નિર્ણય ન લેવા માટે તેમને ખુબ વિનંતી કરી હતી. આખરે વાજયેપી માની તો ગયા પણ તેઓ સમગ્ર બાબતથી ખુબ દુખી થયા હતા.